Source: http://avmr.ro/categorie/c56-marturii-anchete-analize/
Timestamp: 2018-02-21 06:50:22+00:00
Document Index: 5792198

Matched Legal Cases: ['CSM ', 'CSM ', 'CSM ', 'CSM ', 'ICCJ ', 'CSM ', 'CSM ', 'CSM ', 'CSM ']

Comunicate si Actiuni
Documente si Dosare
Scurta Cronologie informala a Dosarului Mineriadei
20 iunie 2008 Viorel Ene Comentarii 0
Pana la infiintarea Asociatiei Victimelor Mineriadelor 1990-1991 din Romania
NU EXISTA DOSARUL MINERIADA IUNIE 1990!
Exitau doar plangerile penale formulate de aproximativ 40 de persoane fizice, ascociatii, partide, institutii de invatamant, etc.
Aceste dosare se aflau pe la politie, procuratura de sector, procuratuta capitalei, cateva pe la procuratura generala.
Toate dosarele zaceau in nelucrare, ascunse prin diverse fisete, birouri…
Asociatia s-a infiintat dupa indelungi tracasari din partea judecatoriei 5 in 1996
si a obtinut hotarare definitiva in decembrie 1996.
In februarie 1997, A.V.M.R.a depus o plangere penala colectiva impotriva
celor vinovati de represiunea din iunie 1990.
Asa a aparut dosarul Mineriada iunie 1990 Dosar nr 160/P/1997
PRECIZAM lista cu VINOVATI:
1. Ion Iliescu
2. Petre Roman
3. Miron Cozma
4. Gelu Voican Voiculescu
5. Virgil Magureanu
6. Dan Iosif
7. Atanasie Victor Stanculescu
8. Mihai Chitac
9. Pavel Abraham
10. Alexandru Tuculeanu
11. Kuki Barislavshi (cumnatul lui Petrica)
Dan Voinea care a preluat dosarul de la col. Popov a dat N.U.P. acestui dosar in decembrie 1998.
Doar scandalul facut de asociatie l-a facut pe Constantinescu sa intervina si asociatia sa obtina infirmarea solutiei de neincepere data de Dan Voinea.
CRIMELE DE LA MINERIADA, INCHISE PANA IN 1996
pana in anul 1997, anchetele pentru impuscarea unor persoane in noaptea de 13-14 iunie 1990 (noaptea dinaintea descinderii minerilor) au fost coordonate de Parchetul Tribunalului Bucuresti, care a clasat dosarele. In acea perioada, la Parchetul Tribunalului au lucrat doi dintre procurorii care, acum, din pozitia avansata de magistrati la Parchetul General, au propus scoaterea de sub urmarire penala a lui Ion Iliescu din motive procedurale. Este vorba despre procurorul Iuliu Molcut si de seful acestuia, Marius Iacob. Voinea a dat NUP in dosarul nr 160/P/1997. S-a infirmat solutia iar dosarul a fost divizat in patru dosare: 74, 75, 76, 77/P/1998
VOINEA A DESCHIS TREI DOSARE PENTRU MINERIADA
In prezent exista trei dosare ale mineriadei din 13-15 iunie 1990: un dosar, avandu-l ca invinuit principal pe Mihai Chitac, care este in faza de judecata la Inalta Curte de Casatie si Justitie (si unde avocatii au cerut restituirea pe vicii de procedura), un dosar cu Ion Iliescu, in care procurorul general a dispus acum scoaterea de sub invinuire, precum si un dosar cu evenimentele petrecute in unitatile militare de la Baneasa si Magurele, unde au fost duse circa 1.000 de persoane arestate ilegal, dosar care se afla la SPM.
Dosarul mortilor de la Straulesti – Dosarul 77/P/1998 a ramsa inchis deocamdata. In data de 18 aprilie 2008 AVMR a cerut oficial redeschiderea acestui dosar.
Procurorul Dan Voinea a devenit un adevarat expert in semnarea rezolutiilor de „Neincepere a Urmaririi Penale” atat in cazul „Tigareta 2”, cat si in cazul Dosarului Revolutiei sau al Mineriadei. Cu sprijinul unei agenturi infiltrata in presa, dar si in randul unor asa-zise grupuri civice gen GDS, i-a fost confectionata procurorului Dan Voinea o imagine de luptator pentru aflarea adevarului.
Voinea a acoperit urmele lui Iliescu si a ascuns, desi statutul de procuror i-o interzicea, relatia sa indelungata cu Ion Iliescu, ce dateaza dinainte de 1989.
Procurorul general al României, Laura Codruta Kovesi a cerut, iar Sectia pentru procurori a Consiliului Superior al Magistraturii a aprobat, efectuarea controlului de fond al Sectiei Parchetelor Militare din cadrul Parchetului Înaltei Curti de Casatie si Justitie. Kovesi a reactionat astfel pozitiv fata de solicitarea Victimelor Mineriadelor care l-au reclamat pe procurorul militar Dan Voinea pentru tergiversarea unuia dintre cele mai fierbinti dosare penale din Romania, deoarece il implica direct pe Ion Iliescu.
La Sectia Parchetelor Militare – condusa multi ani de generalul magistrat Dan Voinea-sunt cele mai vechi dosare nesolutionate înregistrate la Ministerul Public. Controlul de la Sectia Parchetelor Militare a fost determinat si de plangerea organizatiei Victimelor Mineriadelor, condusa de Viorel Ene, care s-a intalnit la sfarsitul lunii trecute la CSM cu inspectoarea Tamara Manea de la Sectia pentru procurori a CSM. Asociatia Victimelor Mineriadelor protesteaza fata de taraganarea la nesfarsit a dosarului penal Mineriada ’90 si au cerut respectarea legii si trimiterea dosarului, aflat la Dan Voinea inca in faza de cercetare, la Sectia Penala a Parchetului General. Victimele mineriadelor se indoiesc de buna credinta a procurorului militar Dan Voinea, uns cu toate alifiile si legat de Iliescu prin participarea sa la lichidarea lui Nicolae Ceausescu.
N.U.P. DOSARULUI MINERIADEI
In plus, presedintele asociatiei, Viorel Ene, a prezentat un document care probeaza ca cel care a cerut inchiderea dosarului, prin NUP in 1998, este chiar procurorul Voinea. Victimele Mineriadelor s-au intalnit cu doua zile in urma si cu procurorul Marius Iacob, procuror sef al Sectiei de Urmarire Penala si Criminalistica, a Parchetului de pe langa Inalta Curte de Casatie si Justitie, cel care a preluat unul dintre dosarele de cercetare penala in care este implicat Ion Iliescu. Victimele Mineriadei din 1990 saluta decizia chemarii lui Ion Iliescu la Parchet, in cursul serii trecute, precum si faptul ca, pentru prima oara in 17 ani Ion Iliescu „da cu subsemnatul“, o declaratie scrisa in fata unui organ de cercetare penala.
CONEXIUNEA SECRETA VOINEA – ILIESCU
Prin statut, procurorii „nu pot ancheta persoane care, fiind învinuite de o anumita infractiune, fac parte din familia magistratului, ori din cercul de prieteni al acestuia”. Generalul Dan Voinea, procuror militar sef adjunct al Sectiei Parchetelor Militare de pe lânga ÎCCJ, a încalcat cu buna stiinta legea. Voinea a tinut secret faptul ca, înca din anul 1984, este un apropiat al lui Ion Iliescu, „anchetat” în dosarele Mineriadei si Revolutiei. Liliana Voinea, sotia anchetatorului, este „cheia conexiunii dintre procuror si inculpat”.
Membrii Asociatiei Victimelor Mineriadei din 1990 au cerut demiterea de indata a procurorului militar Dan Voinea, considerat autorul tergiversarii dosarului represiunii din iunie 1990. Cu o zi in urma, organizatia a avut un prim termen al procesului intentat magistratului militar. Încetineala cu care procurorul general Dan Voinea îl „cerceteaza” pe Ion Iliescu în dosarele Revolutiei si Mineriadei trebuie cautata în imediata apropiere a sotiei magistratului, ea fiind aceea care se pare ca detine cheia conexiunii secrete dintre fostul presedinte si „anchetatorul“ sau. Sotia sa, Liliana, este intr-o stransa relatie cu Daniela Stana, fata celui mai vechi si bun prieten al lui Iliescu, Traian Cretu. Dana Stana este sora fostului consilier prezidential Corina Cretu, una dintre cele mai apropiate personaje din preajma lui Ion Iliescu. Surse atât din apropierea familiei Voinea, cât si din Spitalul Universitar de Urgenta si de la Catedra de Oftalmologie a UMF Bucuresti ne-au dezvaluit ca „între conferentiarul Liliana Voinea si asistenta sa, dr. Daniela Stana, exista ceva mai mult decât o simpla relatie profesionala”. Liliana Voinea a propulsat-o pe Dana Stana atât în Societatea Româna de Oftalmologie, cât si în Comisia Superioara de Verificare a Persoanelor Adulte cu Handicap din cadrul Comisiei Superioare Nationale a Ministerului Sanatatii (care se ocupa în special de verificarea medicala a celor care solicita… certificate de raniti în revolutia din decembrie 1989).
VERIGA LIPSA
Tatal Danei Stana si al Corinei Cretu a fost un apropiat atât al sotiei generalului Dan Voinea, cât si al lui Ion Iliescu, prietenia dintre cei trei cimentându-se înca din anul 1984 (anul în care Iliescu fusese numit director al Editurii Tehnice, editura la care Traian Cretu si-a publicat, pâna în aprilie 1989, toate Tratatele de Fizica). In anul 2004, Corina Cretu a inaugurat în judetul Salaj, la Napradea, o scoala generala care poarta numele tatalui sau, iar la dezvelirea bustului lui Traian Cretu au fost prezenti Ion si Nina Iliescu, si, nu în ultimul rând, Liliana si Dan Voinea.
La inaugurare, Corina le-a multumit atât lui Iliescu, cât si lui Voinea „pentru gestul extrem de frumos facut de domnii Ion Iliescu si Dan Voinea pentru prietenul lor, tatal meu, de care i-a legat o lunga si frumoasa prietenie, realizarea acestui bust fiind un proiect comun al celor doi!”. De ce a ascuns generalul Dan Voinea strânsa sa legatura cu cel pe care l-a „anchetat” nu mai este acum o enigma. Cheia tergiversarii dosarelor fierbinti de astazi se gaseste in trecutul inca plin de mistere al „edecarului” Ion Iliescu.
NUME DE VARF, IMPLICATE IN REPRESIUNE
Organizatia victimelor a anuntat ca a depus plangere la Curtea de Apel impotriva procurorului militar Dan Voinea, acuzat de tergiversarea si musamalizarea dosarelor Mineriadei, pentru a-l face scapat pe Ion Iliescu. Dosarul 75/P/1998, care include principalii vinovati – Ion Iliescu, instigator al uciderii unor manifestanti ai Pietei Universitatii si al barbariilor savarsite impotriva cetatenilor Capitalei de bandele minerilor conduse de Miron Cozma, Petre Roman, Gelu Voican Voiculescu, Virgil Magureanu, Doru Viorel Ursu, Cazimir Ionescu, Bogdan Niculescu Duvaz, Razvan Teodorescu, Adrian Sarbu, procurorul Tuculeanu Alexandru, Nicolae Camarasescu-se afla inca la Dan Voinea, care refuza sa trimita Dosarul la sectia civila, in pofida deciziei Curtii Constitutionale, a dispozitiei Procurorului general Laura Codruta Kovesi si a deciziei CSM. Demersul victimelor Mineriadei este sutinut de organizatiile fondatoare ale „Pietei Universitatii“ – Grupul Independent pentru Democratie, Seniorii Ligii Studentilor, membrii forumului Civic Net si Civic Media – grupuri implicate in dezvaluirea crimelor si atrocitatilor regimului comunist si ai urmasilor regimului comunist, dintre care se distinge, la varf, Ion Iliescu.
ION ILIESCU II PUNE PE PROCURORI SA-L CITEASCA
In replica, Ion Iliescu le recomanda procurorilor, cu umorul care-l caracterizeaza, sa-i cumpere cartile de proza, pentru edificarea cercetarii penale. Foarte fasnet, el a declarat ca a oferit lectii de istorie procurorilor, pe care i-a indemnat sa-i cumpere una dintre cartile scrise de el, «Viata politica intre violenta si dialog». „In 13 iunie, actele de vandalism au fost provocate de asa-zisi grevisti ai foamei“ pretinde Iliescu, care a facut aceste declaratii presei, in timp ce-l incuraja cu prezenta sa pe Adrian Nastase, care-si lansa inca o carte.
Victimele mineriadelor l-au reclamat pe procurorul militar Dan Voinea, pe care il acuza de tergiversarea unuia dintre cele mai fierbinti dosare penale din Romania, deoarece il implica direct pe Ion Iliescu. Asociatia Victimelor Mineriadelor protesteaza fata de taraganarea la nesfarsit a dosarului penal “Mineriada ’90”. Ei cer inculparea lui Miron Cosma, pe care Voinea l-a citat doar ca martor.
Organizatia victimelor si-a precizat ieri, in cadrul unei conferinte de presa sustinute la sediul asociatiei, pozitia fata de procurorul militar Dan Voinea, acuzat de taraganarea dosarului Mineriadei ’90. Victimele Mineriadelor s-au intalnit la CSM cu inspectoarea Tamara Manea, de la sectia pentru procurori a Consiliului Superior al Magistraturii. Presedintele AVMR, Viorel Ene, a inaintat inspectoarei obiectiile legate de tergiversarea timp de 17 ani a dosarului Mineriada ’90.
Asociatia a cerut respectarea legii si inmanarea dosarului, aflat la Dan Voinea inca in faza de cercetare, la Sectia Penala a Parchetului General. Victimele mineriadelor se indoiesc de buna credinta a procurorului militar Dan Voinea, uns cu toate alifiile si legat de Iliescu prin participarea sa la lichidarea lui Nicolae Ceausescu. In plus, presedintele asociatiei, Viorel Ene, a prezentat un document care probeaza ca cel care a cerut inchiderea dosarului, prin NUP, in 1998, este chiar procurorul Voinea.
„TRAGETI IN PLIN ASUPRA LEGIONARILOR!“
Iliescu a cerut Armatei sa traga in plin asupra manifestantilor Pietei Universitatii, sustinand ca „miscarea este o rebeliune legionara si se trateaza ca atare“. Parasutistii de la UM. 01847 au executat foc impotriva manifestantilor, consumand nu mai putin de 1.466 de cartuse. Per ansamblu, fantasmele legionare ale lui Ion Iliescu au provocat zeci de morti, dintre care doar sase au fost identificati si recunoscuti. Oficial s-au inregistrat 746 de raniti, au fost violate sase femei (oficial) si au fost detinuti ilegal peste o mie de „barbosi”, studenti din Universitate si Arhitectura, de catre mineri si fortele aflate in slujba FSN-ului.
In premiera pentru Justitia romana, unui petent, Asociatia Victimelor Mineriadelor, care se plange de activitatea unui mare mahar al Justitiei, generalul maior Dan Voinea, i se da dreptate. Colonelul magistrat Ion Vasilache, procurorul militar sef al Sectiei Parchetelor Militare din cadrul Parchetului de pe langa Inalta Curte de Casatie si Justitie, a decis o Rezolutie prin care, urmare a plangerii victimelor, se trimite dosarul de urmarire penala administrat (si musamalizat n.r.) pana in prezent de Dan Voinea la Sectia civila de urmarire penala si criminalistica din cadrul Parchetului.
Asociatia Victimelor Mineriadelor, condusa de Viorel Ene (foto), a salutat decizia sefului Parchetului General Sectia Militara, prin care s-a dat dreptate plangerilor asociatiei cu privire la solutiile propuse de Dan Voinea in dosarele mineriadei iunie 1990. Victimele mineriadei si represiunilor lui Ion Iliescu au protestat in nenumarate randuri impotriva tergiversarii si musamalizarii dosarelor de catre Dan Voinea si echipa sa. S-au depus plangeri penale la Procuratura Generala impotriva generalului procuror pentru favorizarea infractorilor Ion Iliescu, Petre Roman, Gelu Voican Voiculescu, Virgil Ardeleanu, Doru Viorel Ursu, Miron Cozma, Mihai Chitac, precum si a procurorilor Alexandru Tuculeanu, Ovidius Paun etc., principali organizatori si executanti ai represiunii din iunie 1990. Prin rezolutia din 27.02.2008 seful Parchetului Militar Ion Vasilache s-a adresat oficial Victimelor Mineriadelor, raspunzand plangerii de infirmare a solutiilor date de Voinea: ,,Plangerea este intemeiata si pe cale de consecinta urmeaza a fi admisa”, a confirmat colonelul Vasilache, dispunand trimiterea dosarelor de urmarire penala in cadrul Parchetului General, sectia civila.
A MUSAMALIZAT DOSARELE
In Rezolutia sefului Parchetului Militar se arata: „Competenta solutionarii cauzei privindu-i pe toti cei 37 de invinuiti si toate faptele imputate acestora, revine parchetului civil. Conform prevederilor art. 210 din Codul de procedura penala, organul de urmarire penala (Dan Voinea, in acest caz – n.r.) este dator mai intai sa-si verifice competenta”, deoarece, „potrivit art. 197, incalcarea dispozitiilor relative la competenta atrage nulitatea absoluta”. Asadar, se confirma inca o data, chiar de catre seful lui Dan Voinea, ca exista riscul ca intregul dosar sa fie compromis si lovit de nulitate. Ene Viorel, presedintele Asociatiei Victimelor Mineriadelor, a declarat, ieri, ca in aproximativ doua saptamani, intregul material de urmarire penala va fi preluat de procurorii civili, considerand ca decizia procurorului Ion Vasilache reprezinta un prim pas pentru aflarea adevarului despre evenimentele din 13-15 iunie 1990. Ene l-a acuzat pe Dan Voinea ca a tergiversat si musamalizat cu intentie acest dosar pentru a-l proteja pe Ion Iliescu, de care este legat printr-o veche relatie de complicitate, facand parte dintre complotistii acestuia.
Iliescu a fost salvat de Voinea! Asa rezulta din afirmatiile publice ale procurorului general Laura Codruta Kovesi, care a acuzat minarea cu greseli a dosarului „Mineriada ’90”.
Ion Iliescu a fost scos de sub urmarirea penala in dosarul mineriadei din iunie 1990 de catre procurorul general Laura Kovesi deoarece ea sustine ca generalul Dan Voinea nu a facut ancheta cu respectarea legilor ceea ce ar fi permis inculpatilor sa scape cu usurinta. Kovesi a solicitat CSM declansarea unui control la Parchetele Militare si pedepsirea lui Voinea.
Demersurile procurorului general Kovesi contureaza o realitate uluitoare: generalul Voinea, cel care a trimis in judecata importanti generali si ministri, considerat a fi singurul magistrat care a avut curajul sa-l infrunte pe Ion Iliescu, l-a ajutat de fapt pe acesta – din incompetenta sau premeditat – sa evite inculparea intr-un dosar care i-ar fi putut aduce condamnarea la inchisoare.
Procurorul general al Romaniei, Laura Codruta Kovesi, a hotarat sa confirme scoaterea de sub urmarirea penala a lui Ion Iliescu in dosarul mineriadei din iunie 1990, motivand ca generalul Dan Voinea, adjunctul Sectiei Parchetelor Militare (SPM), nu numai ca nu a facut corect ancheta penala, dar nici nu ar fi avut dreptul sa il ancheteze si sa-l puna sub invinuire pe Ion Iliescu. De asemenea, Kovesi a anuntat ca a sesizat Consiliul Superior al Magistraturii pentru efectuarea unui control de fond la SPM si ca, in functie de constatarile CSM, Voinea ar putea fi sanctionat inclusiv cu indepartarea din magistratura.
IN PRIMUL DOSAR, ILIESCU NU ERA INVINUIT
Anchetele pentru mineriada din iunie 1990 au inceput in 1997, cand generalul Voinea a fost detasat pe postul de sef al Sectiei Parchetelor Militare (SPM). Pana in anul 2000, SPM a trimis in judecata mai multe dosare ale revolutiei (unde s-au dat sentinte definitive de condamnare), precum si un dosar al mineriadei, avandu-l ca inculpat principal pe Mihai Chitac, fost ministru de Interne, care in noaptea de 13 spre 14 iunie 1990 a dat ordinul de deschidere a focului impotriva celor aflati pe strazile Capitalei, in dreptului Ministerului de Interne. Din acest dosar, SPM a facut o disjungere (separare) pentru continuarea cercetarilor cu privire la vatamarile si arestarile ilegale facute in zilele de 14 si 15 iunie 1990. In perioada 1997-2000, Iliescu nu a figurat ca invinuit. Dosarele au fost oprite, din nou, in timpul guvernarii PSD. Procurorul militar Manta, in septembrie 2005, a dat solutia de scoatere de sub urmarire penala pentru toti invinuitii, solutie pe care generalul Voinea a desfiintat-o in octombrie 2006, in urma unor plangeri ale victimelor mineriadei.
Voinea, numit de Basescu procuror adjunct la parchetele militare
In data de 20 Apr 2006 Dan Voinea a fost numit procuror-sef adjunct al Sectiei Parchetelor Militare din cadrul Parchetului Inaltei Curti de Casatie si Justitie printr-un decret semnat de presedintele Traian Basescu. Propunerea ministrului justitiei Monica Macovei privind numirea procurorului militar Vasile Doana in functia de sef al Sectiei Parchetelor Militare a fost respinsa de seful statului, care a tinut cont de avizul negativ al Consiliului Superior al Magistraturii. Purtatorul de cuvant al Presedintiei, Adriana Saftoiu, a declarat in urma cu o saptamana ca presedintele Traian Basescu nu a semnat decretul de numire in functie a lui Vasile Doana, tinand cont de avizul Consiliului Superior al Magistraturii, chiar daca a fost consultativ.
Victimele mineriadelor acuza tergiversarea dosarului Iliescu
Viorel Ene, presedintele AVMR, sustine ca magistratul militar Dan Voinea nu poate sa-l inculpe pe Ion Iliescu, deoarece a fost participant in decembrie 1989 la procesul soldat cu executarea sotilor Ceausescu
Presedintele Asociatiei Victimelor Mineriadelor 1990 – 1991 din Romania (AVMR), Viorel Ene, a declarat ieri ziaristilor ca membrii organizatiei sale nu vor inceta actiunile pana ce Ion Iliescu si complicii sai nu vor fi arestati. Viorel Ene s-a declarat dezamagit ca la 16 ani de la mineriada din 13 – 15 iunie 1990 nici una din persoanele vinovate de producerea unor morti si raniti nu a fost trimisa in judecata: „Supararea noastra cea mai mare este cu Ion Iliescu. De ani de zile protestam, am facut si greva foamei si, cu chiu cu vai, a fost chemat la Parchet sa dea o declaratie, pe care n-a dat-o nici in ziua de azi”. Ene a aratat ca este foarte greu pentru generalul Dan Voinea (n. red. – procurorul care instrumenteaza dosarul mineriadei din iunie 1990) sa-l audieze pe Iliescu in calitate de invinuit, deoarece magistratul a fost implicat in procesul sotilor Ceausescu, proces ordonat de Ion Iliescu, care a dispus constituirea tribunalului militar exceptional. Ene a subliniat ca in decembrie 1989 Dan Voinea a fost procurorul care a facut rechizitoriul sotilor Ceausescu in doar cateva ore, „dar acum, dupa 16 ani de zile, nu poate fi la fel de operativ si cu Ion Iliescu”. De asemenea, Ene a reamintit ca asociatia sa a facut plangeri penale impotriva a zeci de persoane, in frunte cu Iliescu, Petre Roman, Gelu Voican Voiculescu, Victor Athanasie Stanculescu etc, dar ca, desi exista probe de vinovatie, respectivii nu au fost audiati de procurori decat in calitate de martori. S-a pus pe tapet si statistica neagra a mineriadei din 13 – 15 iunie 1990, in care oficial s-au recunoscut patru morti si 18 raniti. Ene a afirmat ca „in realitate au fost peste 100 de morti ingropati in cimitirele Straulesti II si Domnesti sau incinerati la Crematoriul Cenusa, care a fumegat zile in sir”, precum si de peste 600 de raniti.
Liderul AVMR si-a exprimat regretul ca „ancheta bate pasul pe loc”, ca dosarul nu a ajuns in instata nici dupa 16 ani si ca „procurorul Dan Voinea, nu stiu din ce motive, a cerut reaudierea tuturor celor peste 1000 de parti vatamate din dosar”. Vorbitorul a reamintit prezenta alaturi de Voinea, la procesul Ceausestilor de la Targoviste si a altor faptuitori din dosarul mineriadei, respectiv pe generalul Victor Stanculescu si Gelu Voican, exemple fata de care s-a aratat neincrezator in vointa procurorului Voinea de a finaliza cu adevarat dosarul. A fost pomenit si numele generalului de politie Pavel Abraham, „care nu a fost niciodata deranjat, desi era pe atunci adjunctul sefului scolii de politie unde peste 500 de persoane au fost detinute ilegal intre trei si sapte zile”.
Ene Viorel a anuntat ca asociatia sa nu va inceta protestele – care vor continua si azi – pana ce persoanele vinovate pentru mortii si ranitii din mineriade nu vor fi trimise in judecata si condamnate pentru faptele lor. (Razvan SAVALIUC)
„Mineriada din iunie ’90”, aproape de finalizare
Dosarul mineriadei ar putea fi finalizat in doua-trei luni, desi se asteapta inca raspunsuri de la mai multe institutii ale statului, intre care si SRI, a declarat, ieri, Seful Parchetelor Militare, Dan Voinea (foto), in cadrul unei intalniri cu liderii organizatiilor de revolutionari. El a sustinut ca in dosarul mineriadei urmeaza anchetarea „elitelor” prezente in Piata Universitatii, adica pe cei care au „dat o tenta ideologica evenimentelor”. Voinea a spus ca a purtat discutii cu directorul SRI, Radu Timofte, care a afirmat ca institutia pe care o conduce este dispusa sa furnizeze informatiile necesare finalizarii cauzei, insa la SPM nu a ajuns de la SRI nici unul din documentele solicitate. Reprezentantii asociatiilor de revolutionari, prezenti la intalnire, au afirmat ca SRI refuza sa prezinte documentele cerute, deoarece acestea ar putea incrimina persoane care au in momentul de fata functii de conducere in cadrul acestei institutii si care „doresc sa isi pastreze locul caldut.” Procurorul Viorel Sieserman a afirmat, citat de Mediafax, ca este incontestabila implicarea SRI in mineriada, spunand ca au fost pusi sub acuzare mai multi ofiteri superiori din SRI. Acesta a atras atentia asupra ilegalitatilor grave comise in timpul evenimentelor din 13-15 iunie 1990. Sieserman s-a referit mai ales la faptul ca majoritatea persoanelor duse la Magurele si la Baneasa (unitati de invatamant cu profil militar) apartineau etniei rome, acestea fiind tinute ilegal „zile, saptamani si chiar luni”. Sieserman a mentionat ca romii au fost prinsi prin „vanatoarea de tigani” inceputa pe 14 iunie 1990, au fost ridicati de pe strada, dusi la Magurele si la Baneasa unde au fost „batuti”. El a mentionat ca actiunea nu a avut caracter rasist si nici nu a intentionat „epurarea etnica”, ci a fundamentat informatiile aparute in mass-media, conform carora majoritatea celor din Piata Universitatii erau tigani. (Bogdan GALCA)
Asociatia Victimelor Mineriadelor, parte în procesul mineriadei din 1990, cere recuzarea procurorului Dan Voinea care are de instrumentat dosarul evenimentelor din 13-15 iunie, sustinând ca acesta s-ar fi ante-pronuntat si ca ar apara interesele anumitor „vinovati” pentru întâmplarile de atunci. Asociatia Victimelor Mineriadelor din România (AVMR) arata ca înainteaza cererea de recuzare a lui Voinea procurorului general al României, Laura Codruta Kovesi, în calitate de reclamanta, parte vatamata si parte civila în dosarul 75/ P/ 1998 având ca obiect mineriada din iunie 1990.
AVMR sustine ca, potrivit noilor prevederi ale Codului de Procedura Penala, Parchetul Militar nu are dreptul de a instrumenta dosarul mineriadei din iunie 1990.
Mai mult, AVMR îl acuza pe Dan Voinea ca a facut parte din echipa de procurori implicati în procesul de la Târgoviste al familiei Ceausescu, proces în care au fost implicati ca organizatori Gelu Voican Voiculescu, generalul Victor Atanasie Stanculescu, Virgil Magureanu si altii, persoane acuzate de AVMR chiar în dosarul mineriadei.
AVMR sustine chiar ca Voinea îi favorizeaza pe cei indicati de organizatie ca vinovati pentru evenimentele din 13-15 iunie 1990, audiindu-i în dosar în calitate de martori, spre nemultumirea organizatiei care-i considera „învinuiti”.
Generalul Dan Voinea, acuzat ca tergiverseaza finalizarea urmaririi penale
„Domnul magistrat general Dan Voinea tergiverseaza finalizarea urmaririi penale, favorizându-i în acest fel pe învinuiti si pe cei care trebuie sa devina învinuiti”, se precizeaza în cererea AVMR de recuzare a lui Voinea.
Pe de alta parte, Voinea este acuzat ca refuza sa-i cerceteze pe procurorii implicati în represiunea din 13-15 iunie 1990, „în frunte cu procurorul Tuculeanu Alexandru”, care s-ar face vinovati, potrivit AVMR, de lipsirea de libertate „a celor peste o mie de oameni tinuti timp de patru luni la Magurele si Baneasa”. În ultimul rând, AVMR arata ca, în 1998, un subaltern al lui Voinea – care pe atunci era sef al Parchetelor Militare -, Gheorghe Surdescu, a instrumentat urmarirea penala în dosar si a propus neînceperea urmaririi penale, propunere „aprobata si supervizata” de Voinea. AVMR îl acuza astfel pe Voinea ca s-ar fi antepronuntat în dosar.
Generalul-magistrat Dan Voinea, seful procurorilor militari din România, declara, martea trecuta, ca dosarul mineriadei din 1990 si cel al Revolutiei din decembrie 1989 ar putea fi încheiate cu rechizitorii pâna la sfârsitul acestui an.
„Sper ca pâna în toamna dosarul Revolutiei sa fie finalizat cu rechizitoriu. Mai mult, înainte de acesta speram sa-l putem închide pe cel referitor la mineriada din 13-15 iunie 1990. Nu va pot garanta însa aceste date, caci ele nu depind în totalitate de noi. Va pot spune însa ca facem tot posibilul pentru ca termenele pe care le-am avansat aici sa nu fie depasite”, spunea procurorul Voinea, într-o întâlnire a Asociatiei 21 Decembrie prilejuita de aniversarea a 17 ani de la debutul manifestarilor din Piata Universitatii din 1990.
La începutul lunii martie, Codruta Kovesi declara ca numarul procurorilor care investigheaza faptele comise în timpul mineriadei si revolutiei a fost suplimentat. Kovesi a precizat ca în dosarul mineriadei sunt 35 de învinuiti, acest caz fiind anchetat de cinci procurori si poltisti. Procurorul general a mai spus ca a dispus constituirea acestui grup de lucru format din procurori si politisti pentru a se finaliza dosarul.
Noul ministru al Justitiei, Tudor Chiuariu, sesizat de societatea civila cu privire la dosarele revolutiei si mineriadei din 1990, declara, în 13 aprilie, ca a avut o discutie pe aceasta tema cu procurorul general al României, fiind asigurat ca au fost luate masurile optime pentru solutionarea acestor cauze.
Ancheta privind mineriada din 1990 – în care sunt cercetate în jur de 20 de persoane, printre care si Ion Iliescu – include acuzatii precum subminarea puterii de stat si a economiei nationale, lipsire de libertate în mod ilegal si crime contra umanitatii.
Potrivit datelor oficiale, între 13 si 15 iunie 1990, în timpul evenimentelor din Bucuresti, au fost ucise sase persoane, alte câteva zeci au fost ranite, iar cladirile Politiei Capitalei si Ministerului de Interne, precum si sedii de partide si alte institutii importante ale statului au fost devastate.
Data de 17 IULIE 2007 – Procurorul militar Dan Voinea renunta la epoletii de general
Pâna sa vina Dan Voinea, procurorul general Kovesi a mutat „Revolutia“ si „Mineriada“ la parchetele civile
Procurorul general al României, Codruta Kovesi, a dispus, ieri, declinarea dosarelor Revolutiei si Mineriadei din 1990 catre procurorii civili. Din echipa de anchetatori va face însa parte în continuare si procurorul militar Dan Voinea, cel care de 17 ani tot plimba aceste dosare fara un rezultat concret. Solutia care a permis cooptarea acestuia în echipa de procurori civili îi apartine lui Dan Voinea însusi, care a venit cu propunerea de a fi trecut în rezerva.
Cu alte cuvinte, procurorul militar Dan Voinea va intra în civilie si va renunta la epoletii de general numai ca sa ramâna aproape de fostul presedinte Ion Iliescu si ceilalti învinuiti din cele doua dosare.
Decizia de ieri a procurorului general Codruta Kovesi de a dispune declinarea dosarelor în care sunt cercetati si civili alaturi de militari survine exact în ziua în care în Monitorul Oficial a fost publicata decizia Curtii Constitutionale care a transat aceasta controversata problema a competentei magistratilor militari.
Ministerul Public a informat ieri ca una dintre solutiile identificate pentru solutionarea operativa a dosarelor Revolutiei si Mineriadei este si aceasta propunere facuta de Dan Voinea. Parchetul mai precizeaza însa faptul ca, si anterior deciziei Curtii Constitutionale, procurorul general a pus la dispozitia procurorului Dan Voinea “tot suportul logistic necesar solutionarii acestor cauze”.
Curtea Constitutionala – în urma unei decizii de condamnare la CEDO a statului român – a stabilit ca judecarea civilului de catre o instanta militara, doar pe considerentul ca fapta a fost savârsita împreuna cu un militar, încalca dreptul acestuia de a fi judecat de un tribunal impartial si independent, asadar, implicit, dreptul la un proces echitabil.
gabriela.stefan@gandul.info
DOSARE CHEIE CU SOARTA INCERTA
Dosarul Revolutiei si dosarul Mineriadei reprezinta adevarate bombe cu explozie intarziata. Cel care ar fi vinovatul principal al „intarzierii” este Dan Voinea, cred memebrii Asociatiei Victimelor Mineriadelor.
Generalul Dan Voinea(ar putea fi trecut în rezerva pentru a fi delegat în echipa de procurori civili care va continua instrumentarea „dosarelor Revolutiei“ si „Mineriadei 1990“. Potrivit Parchetului General, dosarele mixte care se afla în instrumentarea procurorilor militari trebuie predate cât mai repede sectiilor civile. Cu toate acestea, pentru a nu stârni un scandal national, procurorul general al României, Laura Codruta Kovesi, a luat în calcul si varianta transferarii procurorului Voinea la o sectie civila, pe perioada solutionarii dosarelor. Decizia procurorului general a fost luata ca urmare a publicarii Deciziei nr. 610 din 20 iunie 2007 a Curtii Constitutionale în Monitorul Oficial din data de 16 iulie, potrivit careia procurorii militari nu mai pot ancheta civili. Ca urmare, în acest moment trebuie ca, în cadrul structurii învestita – prin declinare – cu solutionarea celor doua cauze, sa se constituie echipe de procurori care vor avea ca sarcina prioritara finalizarea acestor cauze.
Conform procedurii legale, dupa declararea neconstitutionalitatii unui text de lege, magistratii CC trebuie sa-si motiveze decizia, în termen de 30 de zile de la data pronuntarii. Hotarârea motivata este apoi trimisa spre publicare la Monitorul Oficial. Decizia Curtii Constitutionale este obligatorie si se aplica imediat. În termen de 45 de zile de la publicare în Monitorul Oficial, legiuitorul este obligat sa modifice textul de lege, în sensul stabilit de catre Curtea Constitutionala, în acest termen dispozitiile considerate ilegale sunt suspendate de drept. Curtea Constitutionala a României (CCR) a publicat miercuri, 11 iulie motivarea sentintei prin care a stabilit ca civilii implicati în dosare în care sunt cercetati si militari nu mai pot fi anchetati de procurorii militari, însa era asteptata publicarea în Monitorul Oficial a deciziei curtii. Conform motivarii, magistratii Curtii Constitutionale au sustinut ca „în caz de indivizibilitate sau conexitate, daca competenta în raport cu diferitii faptuitori ori diferitele fapte apartine, potrivit legii, mai multor instante“ si „daca dintre instante una este civila, iar alta militara, competenta revine instantei civile“.
Generalul Voinea refuza sa treaca in rezerva ca sa finalizeze dosarele Revolutiei si Mineriadei
Procurorul general al Romaniei, Laura Codruta Kovesi, a declarat, ieri, ca generalul magistrat Dan Voinea, cel care a cercetat dosarele Revolutiei si Mineriadei, a refuzat sa treaca in rezerva pentru a avea posibilitatea de a finaliza anchetele incepute de el, in care sunt vizati civili, printre care se numara si fostul presedinte Iliescu.
„Dupa ce rechizitoriul a fost finalizat (cel prin care Mihai Chitac a fost deferit Justitiei, in legatura cu uciderea a patru persoane in timpul mineriadei din ’90), generalul Dan Voinea a plecat in concediu. La revenirea din concediu, l-am intrebat daca doreste sa treaca in rezerva pentru a solutiona aceste dosare (mineriadei si revolutiei – n.r.).
Raspunsul sau a fost: Nu, nu doresc sa trec in rezerva”, a declarat Codruta Kovesi, dupa sedinta CSM de ieri.
Procurorul general a mai mentionat ca a facut aceasta propunere pentru a asigura o continuitate in administrarea probelor, deoarece generalul Voinea a lucrat o perioada „mai lunga de timp”. „Ne-am gandit ca, pentru o continuitate, este bine sa-i facem aceasta propunere.
Din pacate, a refuzat-o, insa ramane in continuare sa lucreze cu echipa de procurori care a fost desemnata pentru acest caz si, probabil, va exista o colaborare informala intre fostul procuror care a investigat dosarul si actuala echipa”, a aratat Kovesi.
Intrebat de jurnalisti, procurorul general Kovesi a recunoscut ca generalul magistrat Voinea a avut motive financiare pentru care a refuzat propunerea.
„Este arhicunoscut faptul ca un procuror militar castiga mult mai bine decat un procuror civil, insa la momentul la care am facut propunerea am avut in vedere strict complexitatea cauzei si nu ne-am gandit la veniturile materiale pe care le poate obtine un procuror anchetator”, a mai spus procurorul general. Pe data de 16 iulie a.c. – dupa decizia Curtii Constitutionale care a stabilit ca procurorii si judecatorii militari nu mai pot instrumenta dosare in care sunt implicati civili -, Parchetul General anuntase intentia generalului Dan Voinea de a trece in rezerva si de a deveni procuror civil, urmand sa instrumenteze in continuare aceste dosare.
Dan Voinea are o cazuistica atat de incarcata de rateuri procedurale penale, incat dosarele instrumentate de el vor deveni obiect de de studiu, in toate facultatile de drept, pentru a se exemplifica studentilor modelul negativ de magistrat.
GENERALUL MAGISTRAT DAN VOINEA, DEBARCAT DE LA SEFIA SPM
In data de 16 Oct 2007 generalul magistrat Dan Voinea a fost debarcat de la conducerea Sectiei Parchetelor Militare, functia sa fiind preluata de catre un colonel magistrat din Ploiesti, procurorul Ion Vasilache, a informat Ministerul Public. Prin Ordin al procurorului general al Parchetului Inaltei Curti de Casatie si Justitie, Codruta Kovesi, s-a dispus delegarea, in perioada 15 octombrie – 31 decembrie 2007, in functia de procuror militar sef al Sectiei Parchetelor Militare din cadrul Parchetului ICCJ a colonelului magistrat Ion Vasilache”, precizeaza sursa citata.
Voinea este procurorul care instrumenteaza dosarele Revolutiei din 1989 in care este urmarit si fostul presedinte al Romaniei Ion Iliescu. Ion Vasilache, nascut la 9 iunie 1959, si-a inceput cariera de magistrat in anul 1989 la Parchetul Judecatoriei Ploiesti, in calitate de procuror criminalist, apoi in perioada aprilie – iunie 1990 a fost delegat la Sectia Parchetelor Militare Bucuresti si Parchetul Militar Brasov in vederea efectuarii urmaririi penale in cauzele privind evenimentele din Decembrie 1989 din Sibiu. Intre 1992-1995, a avut in instrumentare si cauze penale privind evenimentele din decembrie 1989.
Mediafax – Parchetul Militar
La Sectia Militara a Pachetului – dominat peste un deceniu si jumatate de generalul Dan Voinea – inspectorii CSM au descoperit 285 de dosare nesolutionate inca din 1990 Managementul defectuos si neimplicarea procurorilor in solutionarea anchetelor au fost motivele pentru care inspectorii Consiliului Superior al Magistraturii (CSM) au decis efectuarea unui control de fond la Sectia Parchetelor Militare din cadrul Parchetului instantei supreme. In urma controlului efectuat de inspectorii CSM la Sectia Parchetelor Militare din cadrul Parchetului Inaltei Curti de Casatie si Justitie s-a constatat existenta unui numar de 285 de dosare nesolutionate incepand cu anul 1990, potrivit unui raport al Inspectiei Judiciare a CSM, publicat pe site-ul institutiei. Generalul magistrat Dan Voinea, procuror militar din 1982, a detinut sefia Sectiei Parchetelor Militare in perioada 1997-2001, apoi a asigurat interimatul conducerii SPM in perioada mai 2006-octombrie 2007. Dintre cele 285 de dosare vechi din 1990, 122 au fost preluate de Parchetul Militar de pe langa Curtea Militara de Apel la momentul infiintarii acestei unitati. 163 de cauze figurau in continuare ca aflandu-se in lucru la SPM, intre acestea, 137 fiind conexate la dosarul nr. 97/P/1990, fara ca in evidentele penale ale Sectiei sa fie operate aceste conexari.
La data controlului se aflau in lucru la procurori un numar de 45 dosare. Dintre acestea, 18 cauze erau mai vechi de un an de la sesizare din care patru mai vechi de sase luni de la inceperea urmaririi penale. Inspectorii au constatat ca motivele care au dus la intarzirea unor dosare sunt: managementul defectuos si lipsa rolului activ al procurorului in solutionarea cauzei. De asemenea, s-a stabilit ca inregistrarea cauzelor penale nu se face cu respectarea Regulamentului de ordine interioara a parchetelor. Astfel, inspectorii CSM au apreciat ca se impune efectuarea unui control de fond la SPM din cadrul Parchetului de pe langa Inalta Curte de Casatie si Justitie si la Parchetul Militar de pe langa Curtea Militara de Apel. Procurorul general al Romaniei, Laura Codruta Kovesi, anuntase, din 7 decembrie 2007, ca va solicita CSM controlul Parchetului Militar, avand in vedere ca la Sectia Parchetelor Militare – condusa multi ani de generalul magistrat Dan Voinea – sunt cele mai vechi dosare nesolutionate inregistrate la Ministerul Public.
Asociatia Victimelor Mineriadelor 1990 -1991 din Romania
Arafat avmr avmr ene cartea neagra a mineriadelor club Colectiv Dan Voinea Doru Maries Ene Viorel greva foamei iliescu Ion Iliescu Maries Maries mineriada mineri mineriada mineriade min justitiei Monica Macovei Oprea Gabriel parchet penala plangere proces mineriada protest proteste psd brasov Razvan Popa revolutionari sectia militara Teodor Maries Teodor Maries TVR universitate victime victimele mineriadei
A mai trecut un an si vinovatii de la Mineriada tot nu au fost adusi in fata instantei | Opiniile Tale Conteaza la GREVA FOAMEI ZIUA 1+2
Protest la Institutul Elie Wiesel - Ziaristi OnlineZiaristi Online la PROTEST LA INSTITUTUL ELIE WIESEL
Contract de asistență juridică
Constituire parte civilă
P.S.D.+A.L.D.E. = MAFIA ROSIE
CARTEA NEAGRĂ A MINERIADELOR
VICTIMELE MINERIADELOR 1990-1991 DIN ROMANIA
Articole si Stiri (628)
Articole Mineriade (562)
Stiri Mineriade (73)
Comunicate si Actiuni (39)
Actiuni Mineriade (34)
Contestații (2)
Proteste (30)
Documente si dosare (164)
Documente Mineriade (105)
Documente Video (43)
Arhiva Video Proprie (20)
Arhiva Video Surse (15)
Video Mineriade (8)
Interviuri Ene Viorel (8)
Interviuri Ene Viorel, Presedintele AVMR (1)
Dosar Mineriade (16)
Dosarul Mineriada Sept 91 (2)
Marturii, anchete, analize (1)
Mineriada Iunie 1990 (9)
Mineriade Ianuarie – Februarie 1999 (2)
Fără categorie (141)
Pagina principala (93)
Vinovati Mineriade (56)
Actiuni (7)
Dan Voinea (5)
Iliescu (42)
Petre Roman (5)
Virgil Magureanu (2)